Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus - Yhdistyneen kuningaskunnan tekemä muutos julkisen palvelun velvoitteisiin Orkney Mainlandin saaren (Kirkwall) sekä Papa Westrayn ja North Ronaldsayn saarten välisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 295 , 05/12/2003 s. 0014 - 0014



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus Yhdistyneen kuningaskunnan tekemä muutos julkisen palvelun velvoitteisiin Orkney Mainlandin saaren (Kirkwall) sekä Papa Westrayn ja North Ronaldsayn saarten välisessä säännöllisessä lentoliikenteessä (2003/C 295/09) (ETA:n kannalta merkityksellinen teksti) 1. Yhdistynyt kuningaskunta on päättänyt muuttaa Orkney Mainlandin saaren (Kirkwall) sekä Papa Westrayn ja North Ronaldsayn saarten välisellä reitillä harjoitettavalle säännölliselle lentoliikenteelle asetettuja julkisen palvelun velvoitteita, joita koskevat vaatimukset on julkaistu 30. joulukuuta 1997 ilmestyneessä Euroopan yhteisöjen virallisessa lehdessä C 394 ja niiden muutokset 22. joulukuuta 2000 ilmestyneessä Euroopan yhteisöjen virallisessa lehdessä C 369 ja 19. joulukuuta 2001 ilmestyneessä Euroopan yhteisöjen virallisessa lehdessä C 363 yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti. 2. Julkisen palvelun velvoitteen vaatimuksia on muutettu seuraavasti: - Vähimmäisvuorovälit: Papa Westrayn saarelle: kolme edestakaista lentoa kesäaikataulukaudella (16. helmikuuta 2004-26. lokakuuta 2004 ja 16. helmikuuta 2005-26. lokakuuta 2005) ja kaksi edestakaista lentoa talviaikataulukaudella (27. lokakuuta 2004-15. helmikuuta 2005) maanantaisin ja keskiviikkoisin; kaksi edestakaista lentoa tiistaisin, torstaisin, perjantaisin ja lauantaisin sekä yksi edestakainen lento sunnuntaisin vuoden ympäri. North Ronaldsayn saarelle: kolme edestakaista lentoa kesäaikataulukaudella (16. helmikuuta 2004-26. lokakuuta 2004 ja 16. helmikuuta 2005-26. lokakuuta 2005) ja kaksi edestakaista lentoa talviaikataulukaudella (27. lokakuuta 2004-15. helmikuuta 2005) maanantaisin, keskiviikkoisin ja perjantaisin; kaksi edestakaista lentoa tiistaisin, torstaisin ja lauantaisin vuoden ympäri; kaksi edestakaista lentoa kesäaikataulukaudella ja yksi edestakainen lento talviaikataulukaudella sunnuntaisin. - Kapasiteetti: Kumpaakin reittiä on liikennöitävä koneella, jossa on vähintään kahdeksan matkustajapaikkaa. - Lipunhinnat: Aikuisten menolipun hinta kummallakin reitillä saa olla enintään 15 Englannin puntaa. Kummallakin reitillä sovellettavaa enimmäishintaa voidaan korottaa kerran vuodessa Orkneysaarten valtuuston (Orkney Islands Council) etukäteen antamalla kirjallisella luvalla Yhdistyneen kuningaskunnan kuluttajahintaindeksin (kaikki kohdat) tai kyseisen indeksin seuraajan mukaisesti. Hintoihin ei saa tehdä muita muutoksia ilman Orkneysaarten valtuuston (Orkney Islands Council) etukäteen antamaa kirjallista lupaa. Kummankin reitin uusista enimmäishinnoista on ilmoitettava Yhdistyneen kuningaskunnan siviili-ilmailuviranomaiselle sekä Euroopan komissiolle, joka voi julkaista ne Euroopan unionin virallisessa lehdessä. Vuoden 1985 liikennelailla (Transport Act) perustetussa Orkneysaarten valtuuston alennuslippujärjestelmässä (Concessionary Fares Scheme) alennukseen oikeutetut henkilöt voivat saada 12 ilmaista edestakaista matkaa vuodessa Papa Westrayn tai North Ronaldsayn saaren ja Kirkwallin välillä. Nämä hinnat laskutetaan kuukausittain Orkneysaarten valtuustolta, eivätkä ne sisälly tarjouskilpailussa tarkoitettuun korvaukseen.